EkBass/fiwiki-20250220-pages-articles huggingface dataset:
Kira Miró

Kira Miró (s. 13. maaliskuuta 1980 Las Palmas) on espanjalainen näyttelijä. Hänet tunnetaan parhaiten televisiosarjasta Serranon perhe, jossa hän näytteli Lola-nimistä tyttöä vuosina 2004 ja 2006. == Aiheesta muualla == * Luokka:Espanjalaiset näyttelijät Luokka:Vuonna 1980 syntyneet Luokka:Elävät henkilöt
George P. Burdell

George P. Burdell on kuvitteellinen henkilö, joka ilmoitettiin sisään Georgia Techiin vuonna 1927 käytännön vitsinä. Sen jälkeen Burdell on saanut oppilaitoksesta useita tutkintoja, käynyt armeijan, mennyt naimisiin ja ollut useissa työpaikoissa. Yhteen aikaan Burdell jopa johti Timen internetäänestystä vuoden henkilöksi.http://gtalumni.org/buzzwords/pastissues/jan02/article4.html Burdell on nykyään Georgia Techin tärkeä perinne, hänestä luennoidaan kaikille opinahjon uusille oppilaille.http://www.nique.net/issues/2004-08-20/freshman%20survival%20guide/3 == Lähteet == Luokka:Kuvitteelliset henkilöt
War on Terror

War on Terror on TerrorBull Gamesin vuonna 2006 julkaisema satiirinen lautapeli. Pelissä on tavoitteena valloittaa tai ”vapauttaa” maailma. == Aiheesta muualla == * Pelin kotisivut Luokka:Sotapelit
Isokauluskaija

Isokauluskaija (Psittacula eupatria) on aasialainen kaijalaji, joka voi vankeudessa elää noin 30-vuotiaaksi.AnAge Lajista tunnetaan viisi alalajia. Sen holotyypin kuvaili Carl von Linné Gingistä Tamil Nadusta Intiasta 1766.IBC ==Ulkonäkö== Isokauluskaijoilla on iso nokka ja erittäin pitkä pyrstö. Pituutta näillä linnuilla on noin 59 cm ja ne painavat noin 220–240 grammaa. Isokauluskaijat ovat kokonaan vihreitä, mutta niiden siipiä koristavat viininpunaiset laikut. Koiraalla on musta-vaaleanpunainen "kaulanauha", joka ilmaantuu muutaman vuoden ikäisenä. Naarailla ja nuorilla yksilöillä kaulanauha näkyy vain hyvin haaleana. Nuorien lintujen silmät ovat mustat, aikuisella iiris on vaalea, liki valkoinen. Nuoren linnun pyrstö on lyhyempi kuin aikuisilla. ==Levinneisyys== Isokauluskaijat ovat kotoisin Sri Lankasta, Itä-Afganistanista, Länsi-Pakistanista, Intiasta, Bangladeshistä, Indokiinasta ja Andamaaneilta. ==Lisääntyminen== Naaras munii 2–6 munaa ja hautoo niitä 23–28 päivää. == Lemmikkinä == Isokauluskaija ei ole kovin yleinen lemmikki Suomessa. Eteläisemmässä Euroopassa sitä pidetään enemmän ulkona aviaariolintuna, kuin sisällä seuralemmikkinä. Isokauluskaijan hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Laji kuuluu CITES II/B-liitteeseen, jonka vuoksi lajilla kauppaa käytäessä on yksilöllä oltava vähintään lintuun liitettävä alkuperätodistus. Myös lajia pesittäessä on molemmilla vanhemmilla oltava alkuperätodistukset. Isokauluskaijoista on jalostettu muutamia värimuunnoksia, mm. keltainen eli lutino, kirjava ja sininen, mutta Suomessa toistaiseksi tavattavat yksilöt ovat olleet villivärisiä eli vihreitä. ==Lähteet== * Mylittledarlings * PsittaculaWorld * AvianWeb.com ===Viitteet=== Luokka:Kaijat (suku) Luokka:Lemmikkilinnut
Laurin & Klement

Laurin & Klement oli böömiläinen autojen, polkupyörien ja moottoripyörien valmistaja. Yhtiön perustivät Václav Laurin ja Václav Klement. Aluksi yhtiö teki polkupyöriä, vuodesta 1899 lähtien moottoripyöriä ja vuodesta 1905 lähtien myös autoja (Voiturette Laurin & Klement A). Ensimmäinen malli oli pieni kevytrakenteinen Voiturette A, jota valmistettiin noin sata kappaletta. Yritys vei autoja ulkomaille jo hyvin varhaisessa vaiheessa. Se käytti autoissaan myös uusia teknisiä ratkaisuja, yhtenä esimerkkinä vuoden 1907 Model FF:ssä ollut yksi maailman ensimmäisistä 8-sylinterisistä moottoreista. Kevyiden hyötyajoneuvojen valmistus alkoi vuonna 1907. Tämän jälkeen aloitettiin nelisylinterisellä bensiinimoottorilla varustetun, ketjuvetoisen, 22-paikkaisen linja-auton sekä kantavuudeltaan neljän tonnin kuorma-auton valmistus. Pian näiden rinnalle esiteltiin 1,5 tonnin F-malli. Vuonna 1914 mallistossa oli kantavuudeltaan kahden, kolmen, neljän ja kuuden tonnin kuorma-autot. Niissä käytettiin nelisylinterisiä bensiinimoottoreita tehoiltaan 18, 22 ja 35 hevosvoimaa. Joitain malleja tehtiin vain erikoistilauksesta. Vuonna 1913 yritys otti haltuunsa Reichenbergissä toimineen Reichenberger Automobil Fabrikin. Tuotannon siirryttyä Mladá Boleslaviin suunniteltiin kantavuudeltaan 2–4-tonninen nokallinen M-sarja, jossa oli 22/40 hv tehoinen, 5,9-litrainen nelisylinterinen bensiinimoottori. Suunnittelutyö valmistui ensimmäisen maailmansodan alkuaikoina. Sodan päätyttyä mallistoa laajennettiin yhden tonnin ja 1,25 tonnin malleilla. Ensimmäisessä oli 2,4-litrainen, jälkimmäisessä 4,7-litrainen moottori. Näitä seurasi malli 540, jonka kantavuus oli neljä tonnia. Tehdas siirtyi vuonna 1924 Plzeňiin, jossa 540-mallista kehitettiin kolmiakselinen, nivelrunkoinen 24–30 -paikkainen linja-automallisto. Viimeinen Laurin & Klement -kuorma- automalli oli 1,25-tonninen tyyppi 115 vuodelta 1925. Saman vuoden aikana yrityksestä tuli osa Škodovy závody -yhtymää, jolloin autojen merkiksi tuli Škoda. Suomessa tiedetään olleen 1920-luvulla ainakin kaksi Laurin & Klement -henkilöautoa. Toinen oli rekisteröity Uudenmaan ja toinen Hämeen lääniin. ==Lähteet== Luokka:Moottoripyörävalmistajat Luokka:Autonvalmistajat Luokka:Škoda Auto Luokka:Itävaltaunkarilaiset yritykset Luokka:Tšekkoslovakialaiset yritykset
Max Schöne

Max Schöne (20. tammikuuta 1880 Berliini – 16. tammikuuta 1961) oli saksalainen uimari. Hän voitti olympiakultaa 200 metrin joukkuekilpailusta Pariisissa 1900 Ernst Hoppenbergin, Max Hainlen, Julius Freyn ja Herbert von Petersdorffin kanssa. ==Aiheesta muualla== * Databaseolympics.com Luokka:Saksalaiset uimarit Luokka:Saksalaiset olympiavoittajat Luokka:Vuonna 1880 syntyneet Luokka:Vuonna 1961 kuolleet
112 Gripes about the French

112 Gripes about the French oli Yhdysvaltain armeijan vuonna 1945 julkaisema vihkonen, jonka tarkoitus oli auttaa yhdysvaltalaisia sotilaita ymmärtämään paikallista ranskalaisväestöä paremmin ja lievittää näiden välisiä jännitteitä. Vihko on laadittu kysymys ja vastaus -muotoon ja esittää järkeenkäyvät selitykset lukuisiin yleisiin ranskalaisia koskeviin valituksiin. Vihko on julkaistu vuonna 2004 uudelleen englanniksi (ISBN 1-4191-6512-7) ja ranskaksi nimellä Nos amis les Français eli "ystävämme ranskalaiset" (ISBN 2-7491-0128-X). ==Aiheesta muualla== * 112 Gripes about the French, koko aineisto tekstimuodossa Luokka:Yhdysvaltalainen kirjallisuus Luokka:Toinen maailmansota Luokka:Ennakkoluulot Luokka:1945 Luokka:Yhdysvaltain kahdenväliset suhteet
Warsangelin geradikunta

Warsangelin geradikunta eli Pohjois-Somalian sulttaanikunta sijaitsi nykyisen Somalimaan ja Puntmaan alueella. Siitä kasvoi Afrikan sarven suurin sulttaanikunta, jota hallitsi 1200-luvulla syntyneen Gerad Dhidhin jälkeläiset. Geradin asema periytyi. Oli tärkeää, että äiti kuului tiettyyn kuninkaalliseen sukuun. Vaikka geradit olivat miehiä, vallanperimys kulki siis matrikaalista linjaa. Geradi oli ainakin muodollisesti yksinvaltias. Hänellä oli monia muita arvonimiä, kuten talon valtias tai sulttaanien sulttaani. Hallitsijat eivät kuitenkaan kutsuneet itseään sulttaaniksi vaan geradiksi. Sulttaanin arvonimen otti käyttöön vasta sulttaani Mohamud Ali Shiren 1800-luvun lopulla. Warsangelin geradit olivat Afrikan sarven vaikutusvaltaisimpia hallitsijoitaLewis I. M. (1998) A Pastoral Democracy. International African Institute, Oxford . == Geradit == * Gerad Dhidhin (1298–1311) * Gerad Hamar Gale(1311–1328) * Gerad Ibrahim (1328–1340) * Gerad Omer (1340–1355) * Gerad Mohamud (1355–1375) * Gerad Ciise (1375–1392) * Gerad Siciid (1392–1409) * Gerad Ahmed (1409–1430) * Gerad Siciid (1430–1450) * Gerad Mohamud (1450–1479) * Gerad Ciise (1479–1491) * Gerad Ali dable (1491–1503) * Gerad Liban (1503–1525) * Garad Yuusuf (1525–1555) * Garad Mohamud (1555–1585) * Garad Abdale (1585–1612) * Garad Ali (1612–1655) * Gerad Mohamud (1655–1675) * Garad Naleye (1675–1705) * Garad Mohamed (1705–1750) * Gerad Ali (1750–1789) * Gerad Mohamud Ali (1789–1830) * Gerad Aul (1830–1870) * Gerad Ali Shire (1870–1897) * Sultan Mohamud Ali Shire (1897–1960) * Sultan Abdul Sallam (1960–1997) * Sultan Saeed Bin Abdulsalam (vuodesta 1997 ) ==Katso myös== * Somalian historia ==Lähteet== Luokka:Somalian historia Luokka:Sulttaanikunnat
The Puppy Channel

The Puppy Channel oli lyhytaikainen yhdysvaltalainen televisiokanava. Sen ohjelma koostui ainoastaan koiranpentuja käsittelevästä kuvamateriaalista. Kanava aloitettiin vuonna 1997. Luokka:Yhdysvaltalaiset televisiokanavat Luokka:Vuonna 1997 perustetut televisiokanavat Luokka:Vuonna 2001 lakkautetut televisiokanavat
Educode

thumb|250px|Educoden rakennus Heinolassa Educode Oy on Nordic Morningin tytäryhtiö. Toimipiste sijaitsee Helsingissä. Educode muodostettiin Opetusalan koulutuskeskuksesta eli Opekosta, joka oli aloitti toimintansa vuonna 1998. Opeko muodostettiin Tampereen Ammattikasvatushallinnon koulutuskeskuksesta 1988 ja Heinolan kurssikeskuksesta 1972. (Laki) Opeko toimi opetushallituksen alaisuudessa, kunnes se yhtiöitettiin 1.1.2010, jolloin siitä tuli valtion kokonaan omistama Opetusalan koulutuskeskus Educode Oy. 1.3.2012 Edita Oy osti koko Educoden osakekannan. Educode on nyt osa Editaa (Nordic Morning) ja on sen tytäryhtiö. Educode Oy:n Heinolan toimipiste siirtyi Lahteen juna-aseman viereen tammikuussa 2013.Tampereen toimipiste lakkautettiin 2014 ja toiminnat keskitettiin Lahteen. Lahden toimipiste lakkautettiin 2015 ja toiminta siirtyi Helsinkiin Nordic Morningin tiloihin. Toiminta jatkuu pienenä opetusalan jatko- ja täydennyskoulutusta järjestävänä yhtiönä toistaiseksi. == Aiheesta muualla == *Educode Oy:n kotisivu *Heinolan opettajainkoulutuksen historiaa 1899 - 2010 Luokka:Helsingin oppilaitokset
Monkey Tennis

Monkey Tennis () on brittiläinen populaarikulttuurin fraasi, jota käytettiin ensi kertaa 1990-luvun lopulla. Se lähti sitcomin vitsistä, ja sitä on siitä lähtien käytetty esimerkkinä hypoteettisesta kaikkein huonoimmasta mahdollisesta televisio-ohjelmasta. ==Lähteet== * http://media.guardian.co.uk/bbc/story/0,,1445063,00.html Luokka:Brittiläinen kulttuuri
Spagettipuu

Spagettipuu oli kuvitteellinen puulaji, jonka BBC keksi vuonna 1957 aprillipäivän pilaksi. Vitsin tueksi BBC lähetti kolmeminuuttisen Panorama- ohjelman, jossa kerrottiin Sveitsissä kasvatettavista puista, joissa kasvoi spagettia.The Museum of Hoaxes – The Swiss Spaghetti Harvest, 1957 Pilan johdosta BBC sai satoja puheluita, joissa tiedusteltiin, mistä kyseisen kasvin voisi itselleen hankkia. Spagettipuu-huijausta pidetään eräänä ensimmäisistä aprillipiloista, joissa televisiota on käytetty pilan välineenä.BBC (1957): BBC fools the nation Runsaan yleisöpalautteen vuoksi BBC tunnusti pilan vielä samaisen aprillipäivän iltana. == Lähteet == Luokka:Kepposet Luokka:Kuvitteelliset puut
Big Mac -indeksi

Big Mac -indeksi on eri maiden hintatasojen ja ostovoimien vertailuun tarkoitettu indeksi, joka julkaistiin ensi kerran vuonna 1986. Indeksin kehitti arvostettu brittiläinen The Economist -aikakauslehti. Indeksi tuottaa eri maiden hyödykekorin, jossa on vain Big Mac, perusteella valuutan yli- tai aliarvostusta yksinkertaisesti kuvaavan mittarin. Taloustieteessä tapaa kutsutaan ostovoimapariteetiksi. Koska samaa tuotetta myydään yli 120 maassa, se antaa laajuutta indeksille. == Lähteet == * Big Mac -indeksi 1986-2010 * Economist.com Big Mac-index * Economist.com About Big Mac-index * Norden.org Hampurilaiset kalliita pohjoismaissa * Tilastokeskus, Ostovoimapariteetti Luokka:Talousindikaattorit Luokka:McDonald’s
Punaporu

Punaporu () on kaupunkityyppinen taajama Leningradin alueen Tusinan piirissä Venäjällä. Se sijaitsee 20 kilometriä kaakkoon Pietarista, Moskovaan johtavan pääradan varrella (Popovkan asema). 1800-luvun lopussa seutu oli suosittua huvila-aluetta. Taajama on perustettu vuonna 1935. Toisen maailmansodan aikana se tuhoutui kokonaan. Nykyään asukkaita on 4 800 henkeä (2006). Taajaman lähellä sijaitsee Krasnyi Borin ongelmajätekaatopaikka, joka on Luoteis- Venäjän suurin vaarallisten aineiden kaatopaikka, ja sen yhteydessä toimiva jätteenkäsittelylaitos. ==Lähteet== == Aiheesta muualla== * Punaporu Leningradin alueen kulttuuri -tietosanakirjassa * Punaporun ongelmajätekaatopaikan sivusto Luokka:Inkeri Luokka:Tusinan piirin kunnat Luokka:Leningradin alueen kaupunkityyppiset taajamat
Eduardo César Daud Gaspar

Eduardo César Daud Gaspar, yleensä vain Edu (s. 15. toukokuuta 1978 São Paulo, Brasilia) on brasilialainen jalkapalloilija, pelipaikaltaan keskikenttäpelaaja. Hänellä on myös Portugalin kansallisuus. Uransa aikana hän on edustanut Corinthiansia, Arsenalia ja Valenciaa. == Saavutukset == Seurajoukkueet * Brasilian pääsarjamestaruus: 1998, 2000 * Campeonato Paulista: 1999 * FIFA Club World Cup: 2007 * Valioliigan mestaruus: 2002, 2004 * FA Cup: 2002, 2003, 2005 * Community Shield: 2002, 2004 * Copa Del Rey: 2008 Maajoukkue * Copa América: 2004 Luokka:Brasilialaiset jalkapalloilijat Luokka:Vuonna 1978 syntyneet Luokka:Elävät henkilöt
Willie Banks

William "Willie" Augustus Banks III (s. 11. maaliskuuta 1956 Travis Air Force Base, Kalifornia) on yhdysvaltalainen kolmiloikkaaja. Banks saavutti hopeaa Helsingin MM-kilpailuissa 1983 tuloksella 17,18 m. Hän hävisi kilpailun voittaneelle Zdzisław Hoffmannille 24 senttiä.World Championships 1983 at Helsinki (fin) Sports123 Los Angelesin olympialaisissa 1984 Banks sijoittui kuudenneksi hypättyään 16,75 ja Soulin olympialaisissa 1988 samoin kuudenneksi tuloksella 17,03. Banks hyppäsi 16. kesäkuuta 1985 Indianapolisissa uuden kolmiloikan maailmanennätyksen 17,97 m. Sen rikkoi vasta kymmenen vuotta myöhemmin Jonathan Edwards.http://www.athletix.org/statistics/wrTJmen.html Banksin katsotaan tuoneen yleisurheilukentille sittemmin yleistyneet katsojien rytmikkäät taputukset suoritukseensa valmistautuville hyppääjille. == Lähteet == * === Viitteet === Luokka:Yhdysvaltalaiset kolmiloikkaajat Luokka:Vuonna 1956 syntyneet Luokka:Elävät henkilöt
Veikko Lehtiranta

Veikko Olavi ”Veke” Lehtiranta on Yö-yhtyeessä soittanut suomalainen rumpali. Lehtiranta aloitti rumpalina 1980 yhtyeessä Uiva Ooppera. Kahta vuotta myöhemmin hän korvasi Yön Tapio Wallinin ja siirtyi rumpaliksi hänen paikalleen. Samana vuonna Yö voitti Rockin Suomen mestaruuskilpailuiden Porin karsinnan. Heinäkuussa 1990 Lehtiranta erotettiin Yöstä yhdessä Juha Mielosen ja Juha Rauängin kanssa. Lehtiranta on viime vuodet soittanut rumpuja porilaisessa Los Dynamos -bändissä ja Jussi Hakulisen soololevyillä. Nykyään hän soittaa myös porilaisessa yhtyeessä nimeltään Hevonen Jammaa. Lehtiranta on myös tehnyt sävellyksiä ainakin Yö-yhtyeelle. ==Lähteet== Luokka:Yön jäsenet Luokka:Suomalaiset rockmuusikot Luokka:Suomalaiset rumpalit Luokka:Suomalaiset säveltäjät Luokka:Syntymävuosi puuttuu Luokka:Elävät henkilöt
Juha Mielonen

Juha Mielonen on suomalainen Yö-yhtyeen kitaristina vuosina 1987–1990 toiminut muusikko. Ennen Yötä Mielonen soitti Himo-yhtyeessä. Mielonen liittyi Yöhön 1987 ennen Lanka palaa -levyn julkaisemisesta. Hän korvasi Eve-yhtyeeseen ja myöhemmin Popedaan basistiksi siirtyneen kitaristi Markku Petanderin. Uusi kitaristi sävelsi levylle kolme ja sanoitti neljä kappaletta. Mielonen ja laulaja Olli Lindholm eivät kuitenkaan tulleet keskenään toimeen. Vuonna 1989 julkaistun epäonnistuneen Toinen puoliaika -LP:n jälkeen Mielonen erotettiin yhtyeestä yhdessä Juha Rauängin ja Veikko Lehtirannan kanssa 1990. Yö-yhtyeen lisäksi Juha Mielonen on tehnyt joitakin kappaleita myös Himo-yhtyeelle . == Lähteet == Luokka:Yön jäsenet Luokka:Suomalaiset kitaristit Luokka:Suomalaiset rockmuusikot Luokka:Suomalaiset lauluntekijät Luokka:Syntymävuosi puuttuu Luokka:Elävät henkilöt
Juha Rauäng

Juha Matias ”Liuhu” Rauäng (s. 16. helmikuuta 1964) on Yö-yhtyeessä (1981–1990) tunnetuksi tullut suomalainen basisti. Rauäng oli 1980 perustamassa Olli Lindholmin kanssa punk-yhtye Appendixia. Ennen Appendixin ensimmäistä julkaistua levyä Ei raha oo mun valuuttaa Lindholm ja Rauäng erosivat yhtyeestä ja perustivat Yön, josta he tulivat tunnetuiksi. Rauäng oli mukana Yö-yhtyeessä aina sen ensimmäisen albumin Varietee julkaisusta vuonna 1989 julkaistuun Toinen puoliaika -albumiin asti. Vuonna 1990 hänet erotettiin yhdessä Veikko Lehtirannan ja Juha Mielosen kanssa. Vuonna 2002 Rauäng soitti bassoa Mister Suomi Ja Vastuulliset Oikeushenkilöt -yhtyeen albumilla Kiljuva sammakko (OVCD-02) taiteilijanimellä Kullervo Mahti. Niin ikään hän soittaa Mister Suomen joulukuussa 2011 julkaistulla äänitteellä "Tapan itseni jouluaattona" (MISTER01). Vuonna 2013 hän soitti Jussi Hakulisen Distortion -yhtyeessä kitaraa. ==Lähteet== Luokka:Yön jäsenet Luokka:Suomalaiset basistit Luokka:Suomalaiset rockmuusikot Luokka:Suomalaiset lauluntekijät Luokka:Syntymävuosi puuttuu Luokka:Elävät henkilöt
Vancouver Giants

thumb|250px|right|Vancouver Giantsin joukkue juhlimassa Memorial Cupin voittoa keväällä 2007. Vancouver Giants on vancouverlainen juniorijääkiekkoseura, joka perustettiin kaudelle 2000–2001 juniorisarja WHL:ään. Joukkueen omistavat liikemiehet Ron Toigo ja Sultan Thiara, jääkiekkolegenda Gordie Howe ja NHL- valmentaja Pat Quinn. Giantsin parhaat saavutukset ovat WHL:n mestaruus 2006 ja Memorial Cupin voittaminen 2007. Joukkueen kotiareena on vanha Vancouver Canucksin jäähalli Pacific Coliseum. == Joukkue kaudella 2024–2025 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Syntymävuosi Syntymäpaikka Brady Smith L 2005 Cloverdale, Brittiläinen Kolumbia, Kanada Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Syntymävuosi Syntymäpaikka 6 Colton Roberts R 2006 Maple Ridge, Brittiläinen Kolumbia, Kanada 27 Ethan Mittelsteadt L 2005 Victoria, Brittiläinen Kolumbia, Kanada 47 Mazden Leslie R 2005 Lloydminster, Alberta, Kanada Logen Hammett L 2003 Regina, Saskatchewan, Kanada Marek Howell L 2006 Calgary, Alberta, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Syntymävuosi Syntymäpaikka 7 Ty Halaburda R KH 2005 Victoria, Brittiläinen Kolumbia, Kanada 15 Jaden Lipinski R OLH 2004 Scottsdale, Arizona, Yhdysvallat 17 Maksim Muranov L H 2004 Moskova, Venäjä 20 Jakob Oreskovic L KH 2007 Langley, Brittiläinen Kolumbia, Kanada 22 Tyler McInnis Thorpe R OLH 2005 Richmond, Brittiläinen Kolumbia, Kanada 24 London Hoilett R OLH 2005 Winnipeg, Manitoba, Kanada 26 Connor Levis R KH 2004 Vancouver, Brittiläinen Kolumbia, Kanada 37 Ethan McEneany R KH 2006 Tacoma, Washington, Yhdysvallat Tomis Marinkovic L H 2004 Coquitlam, Brittiläinen Kolumbia, Kanada Adam Titlbach L KH 2006 Litvínov, Tšekki Lähde: EliteProspectshttps://www.eliteprospects.com/team/864/vancouver-giants Viitattu 28.9.2021. == Joukkueenjohto == * Päävalmentaja: Mike Dyck * Apuvalmentaja: Adam Maglio * Maalivahtivalmentaja: Paul Fricker * Videovalmentaja: Jamison Derksen * Fysiikkavalmentaja: Jordan Mackenzie * Kehitysvalmentaja: Brent Seabrook * Huoltopäällikkö: Brodie St. Jacques * Puheenjohtaja: Ron Toigo * Toimitusjohtaja: Barclay Parneta * Apulaistoimitusjohtaja: Peter Toigo * Kykyjenetsinnänjohtaja: Kelly Kursteiner Lähde: EliteProspects == Alumni/NHL-pelaajat == Muun muassa *Mark Ardelan *Gilbert Brule *Matt Kassian *Milan Lucic *Spencer Machacek *Andrej Meszároš *Brendan Mikkelson *Michal Řepík *Marek Schwarz *Nick Tarnasky *Brendan Gallagher *Andrew Ladd *Mark Fistric *Evander Kane *Mário Bližňák *James Wright == Lähteet == ==Aiheesta muualla== *Seuran kotisivut *Seuran EliteProspects-sivut *Fanisivusto ja keskustelupalsta Luokka:Brittiläisen Kolumbian jääkiekkoseurat Luokka:Vancouverin urheilu Luokka:Vuonna 2001 perustetut urheiluseurat
The Lone Ranger

thumb|Valokuvassa näyttelijä Clayton Moore Lone Rangerina ja hevosensa ”Silver”. The Lone Ranger on yhdysvaltalainen George W. Trendlen ideoima ja Fran Strikerin käsikirjoittama pitkäikäinen radio- ja televisiosarja.http://www.museum.tv/archives/etv/L/htmlL/loneranger/loneranger.htm Radiossa sarjan ensimmäinen jakso lähetettiin 30. tammikuuta 1933 ja viimeinen 3. syyskuuta 1954.http://www.goodsonsoldtimemedia.com/352.html Radiosarjaa tehtiin kaikkiaan 2 956 jaksoa. Televisiossa sarjaa esitettiin vuosina 1949–1957. Sarja kertoo Texas Ranger John Reidista ja hänen intiaanikumppanistaan Tontosta. Sarjan tapahtumat sijoittuvat villiin länteen. Sarjan radioversio on päässyt Radio Hall of Fameen.http://www.radiohof.org/adventuredrama/loneranger.html Hahmo tunnetaan Suomessa nimellä Yksinäinen ratsastaja. == Elokuvissa == Lone Ranger on esiintynyt myös elokuvasovituksissa. Vuoden 1981 version Yksinäinen ratsastaja () ohjasi William A. Fraker. Heinäkuussa 2013 sai ensi-iltansa Gore Verbinskin ohjaama ja Jerry Bruckheimerin tuottama elokuvasovitus The Lone Ranger, jossa nimihenkilöä esittää Armie Hammer ja Tontoa Johnny Depp. Suomessa vuonna 1971 valmistuneessa Spede Pasasen tuottamassa komediaelokuvassa Hirttämättömät Yksinäistä ratsastajaa alias Lonely Rideriä esittää Vesa-Matti Loiri ja Tontoa Simo Salminen. ==Lähteet== == Aiheesta muualla == Luokka:Yhdysvaltalaiset radiokuunnelmat Luokka:Yhdysvaltalaiset televisiosarjat Luokka:Lännensarjat Luokka:Radio Hall of Fame Luokka:Kuvitteelliset westernhahmot
Yksinäinen ratsastaja

Yksinäinen ratsastaja tarkoittaa seuraavia asioita: * The Lone Ranger, yhdysvaltalainen radio- ja televisiosarja 1933–1957, sovitettiin myös sarjakuvaksi * The Lone Ranger, yhdysvaltalainen lännenelokuva vuodelta 2013 * Yksinäinen ratsastaja eli Vainottu, yhdysvaltalainen lännenelokuva vuodelta 1947 * Yksinäinen ratsastaja, yhdysvaltalainen lännenelokuva vuodelta 1981 * Yksinäinen ratsastaja, Aku Ankan Aikakone -kirjasarjan osa 7 vuodelta 2008 * Yksinäinen ratsastaja, Lucky Luke -sarjakuva vuodelta 2012.
Petšerskin piiri

Petšerskin piiri () on yksi Kiovan kaupungin kymmenestä hallintopiiristä Ukrainassa. Se sijaitsee aivan kaupungin keskustassa. Sen pinta-ala on 20 neliökilometriä ja asukasluku oli vuoden 2018 arvion mukaan 158 327. Petšersk on Ukrainan valtakeskus. Siellä sijaitsevat muun muassa Ukrainan presidentinkanslia, Khimairoiden talo, Marijinskyi-palatsi, parlamentti eli Ukrainan korkein rada, Ukrainan valtioneuvoston rakennus, Ukrainan keskuspankki, Ukrainan yleisen syyttäjän rakennus, urheilupalatsi, olympiastadion, Petšerskin lavra, Äiti synnyinmaa -patsas. Monet Kiovan metron asemista sijoittuvat piiriin. Piirin alueella sijaitsee noin 30 teollisuusyritystä ja 28 ylempää oppilaitosta ja korkeakoulua. == Lähteet == == Aiheesta muualla == * Petšerskin piirin rajat Open Street Map -kartalla *
Mirnyi (Arkangelin alue)

Mirnyi () on suljettu kaupunki (ZATO) ja kaupunkipiirikunta Luoteis-Venäjällä Arkangelin alueella noin 300 kilometriä Arkangelista etelään, maanteitse 8 kilometriä Plesetskin kaupungista pohjoiseen. Mirnyin kaupunkiin on maantie- ja rautatieyhteys. left|thumb|Mirnyin hallintorakennus Plesetskin avaruuskeskus toimii laajalla alueella, Mirnyin ja Pletsenskin kaupunkien ohella erityisesti kaupungeista itään sijoittuvalla koealueella. Plesetskin sotilaslentoasema sijaitsee 10 kilometriä Mirnyistä kaakkoon. Mirnyissä asui 30 280 henkeä vuonna 2010. Se perustettiin vuonna 1957 alun perin mannertenvälisten ohjusten salaiseksi tukikohdaksi rakennetun Plesetskin kosmodromin työntekijöiden asutuskeskukseksi. Kaupunkioikeudet Mirnyi sai 1960 ja suljettu kaupunki siitä tuli 1966. Nykyään kaupunki on naukograd, venäläinen tiedekaupunki. ==Lähteet== ==Aiheesta muualla== *Valokuvia kaupungin virallisella sivustolla Luokka:Arkangelin alueen kaupungit Luokka:Venäjän suljetut alueet Luokka:Naukograd
Porlammin kartano

Porlammin kartano () on Lapinjärven Porlammilla sijaitseva kartano, jonka laitumilla on ylämaankarjaa. Kartanon omistaa nykyään agrologi Georg Ehrnrooth, joka on Casimir Ehrnroothin poika. 1500-luvun lopulla Lapinjärven kylistä Ingermaninkylä, Porlammi, Vasarankylä ja Rutumi olivat läänitetyt Arvid Tönnesson Wildemanille. 1600-luvulla muodostettiin Lapinjärvelle Lapinjärven säteri ja Porlammin säteri. ==Lähteet== *Oskut Lapinjärven väestö keskiajalta nykypäivää Kartano Luokka:Lapinjärven kartanot
Porlammin Osuusmeijeri

Porlammin osuusmeijeri on 20. tammikuuta 1920 perustettu itsenäinen osuusmeijeri, jonka päätuotteita ovat emmental, juustoraasteet, sulatejuustot sekä juustoanalogit. Meijeri valmistaa pitkän kypsytyksen vaativaa mustaleimaemmentalia. Nykyään Porlammin Osuusmeijeri on yksi Arla Oy:n seitsemästä yhteistyömeijeristä. Meijeritoiminnan Porlammilla aloitti sveitsiläinen Gotfrid Gerner Porlammin kartanon meijerissä, joka perustettiin 1881, ja joka jatkoi toimintaansa 1946 saakka, jolloin se yhdistyi Porlammin Osuusmeijeriin. Porlammin ensimmäinen yhtiömeijeri perustettiin 1894, ja sen jälkeen Tyyskänmäen meijeri sekä kolmas yhtiömeijeri nykyisen Porlammin Osuusmeijerin paikalle. Porlammin Osuusmeijerin perustamista suunniteltiin jo 1913, mutta koska se ei onnistunut, perustivat Kaarlo Vuorenalho, Ilmari Myyrä ja Kalle Vähämartti yhtiömeijerin. 1920 ei perustettu Porlammin Osuusmeijeri saanut etumaksuja taloudellisiin vaikeuksiinsa joidenkin muiden meijereiden tapaan, minkä vuoksi meijerille perustettiin oma vientiliike. ==Aiheesta muualla== * Meijerin kotisivut Luokka:Lapinjärvi Luokka:Arlan meijerit Luokka:Suomen meijerit
Pasi Rutanen

Pasi Juhani Rutanen (s. 23. lokakuuta 1936 Jyväskylä) on suomalainen toimittaja ja diplomaatti. Rutanen opiskeli Helsingin yliopistossa ja teki samaan aikaan sarjakuvia ja kolumneja Ylioppilaslehteen. Valmistuttuaan valtiotieteiden kandidaatiksi hän meni toimittajaksi Yleisradioon. Hänet lähetettiin 1960-luvun puolivälissä Yhdysvaltoihin Yleisradion ensimmäisenä Washingtonin-kirjeenvaihtajana. Rutanen raportoi muun muassa Houstonista käsin ensimmäisestä Kuuhun laskeutuneesta Apollo-lennosta Yleisradion Kuustudio- ohjelmaan. Rutanen siirtyi diplomaattiuralle 1970. Hän oli suurlähettiläänä 1984–1987 Manilassa, FilippiineilläUlkoasiainhallinnon matrikkeli 2, s. 359., ulkoministeriössä kehitysyhteistyöosaston apulaisosastopäällikkönä 1987–1989, neuvottelevana virkamiehenä 1989–1991, suurlähettiläänä Bangkokissa, Thaimaassa 1984–1986, Suomen suurlähettiläänä OECD-edustustossa Pariisissa vuosina 1991–1997 ja suurlähettiläänä Pekingissä, Kiinassa 1997–2001. Rutanen asuu yhdysvaltalaisen puolisonsa kanssa Pariisissa. ==Teokset== * * * * * * ==Lähteet== *Radikaalien tuttu iloitsee alakulttuurista. Helsingin Sanomat, 12.7.2008, s. C 10. Artikkelin verkkoversio. === Viitteet === == Aiheesta muualla == * Pasi Rutasen raportti Washington D.C.:stä vuonna 1968, Ylen Elävä arkisto * Rutasen raportti Robert Kennedyn salamurhasta vuonna 1968, Ylen Elävä arkisto * Kuustudio, Pasi Rutasen raportti Houstonista vuonna 1969, Ylen Elävä arkisto * Pasi Rutanen Chicagon sodanvastaisesta mielenosoituksesta vuonna 1968, Ylen Elävä arkisto * John F. Kennedyn salamurhan raportti vuodelta 1967, Rutasen raportti, Ylen Elävä arkisto * Kiinan tekokuu, Rutasen raportti vuodelta 1970, Ylen Elävä arkisto * Hyökkäys Kamputseaan 1970, Pasi Rutasen raportti Washingtonista, Ylen Elävä arkisto * Richard Nixon valittu presidentiksi, Rutasen raportti vuodelta 1968, Ylen Elävä arkisto * Presidentti Lyndon B. Johnson luopuu, Pasi Rutasen raportti vuodelta 1968, Ylen Elävä arkisto * Martin Luther Kingin murha, Ylen Elävä arkisto * Vuoden 1967 presidenttiehdokkaat, Ylen Elävä arkisto . * Goldwater vs Johnson, Ylen Elävä arkisto vuodelta 1964 * Muhammad Ali oikeudessa vuonna 1967, Ylen Elävä arkisto * Prahan miehityksen reaktio USA:ssa, Ylen Elävä arkisto Luokka:Suomalaiset toimittajat Luokka:Suomen suurlähettiläät Luokka:Ulkomaankirjeenvaihtajat Luokka:Ranskansuomalaiset Luokka:Vuonna 1936 syntyneet Luokka:Elävät henkilöt Luokka:Erityisavustajat
Kalmokorppikotka

Kalmokorppikotka (Sarcogyps calvus) on äärimmäisen uhanalainen Etelä-Aasiassa elävä petolintu. Kooltaan kalmokorppikotka on 76-86 cm. Väritykseltään lintu on pääosin musta lukuun ottamatta punaista, kaljua päätä sekä koipia. Nuoren yksilön väritys on täysikasvuista lintua vaaleampi. Kalmokorppikotkan elinympäristöä ovat avoimet maat usein asutuksen lähellä sekä runsaspuiset metsät, jokien lähettyvillä. Laji elää yleensä alle 2 500 metrin korkeudessa. Kalmokorppikotkakannan kooksi arvioidaan 2 500-10 000 yksilöä. Lajin vähenemiseen on useita syitä muun muassa nuorten lintujen kuolema, elinympäristön raivaaminen maanviljelykseen ja kehittynyt jätteiden hävitys. Yhtenä suurimmista syistä kannan romahtamiseen pidetään eläinten hoitamista diklofenaakilla, joka on erittäin myrkyllistä haaskoja syöville korppikotkille. == Lähteet == Luokka:Haukat Luokka:Uhanalaiset linnut Luokka:Äärimmäisen uhanalaiset lajit
Tao Lin

Tao Lin (TaoLin) (s. 1967) on kiinalais-suomalainen runoilija, kirjailija ja taiteilija. Hän muutti Suomeen Kiinasta vuonna 1997 ja hänellä on kaksi lasta. Hänen taiteilijanimensä on TaoLin, (kiinaksi 桃林) joka tarkoittaa persikkapuutarhaa. TaoLinin esikoisromaani Suomen taivaan alla (Enostone, 2008) oli ehdokkaana Helsingin Sanomien kirjallisuuspalkinnon saajaksi. Hän on Kirjailijaliiton jäsen. == Lavakomiikka == Aktiivimalli johdatti TaoLinin lavakomiikan pariin, koska pelkällä kirjoittamisella ei tullut hyvin taloudellisesti toimeen.HS Uudesta suuntauksesta ei mennytkään kauan, kun TaoLin pääsi keväällä 2019 Helsingissä Skiffer-ravintolan järjestämän stand up -kilpailun finaaliin.Skiffer == Teokset == * * * * * * * Perhonen ja hyvä ihminen - romaani. Enostone, 2022. ISBN 978-952-7389-78-2. * == Käännökset == * * Laotse: Tao Te Ching. Arktinen Banaani, 2022, uudistettu painos. ISBN 978-952-270-457-3. == Lähteet == * Mattila, Noora: Suomen taivaan alla ei lennä enää lokka. Helsingin Sanomat 12.7.2008, s. C3. * TaoLinin kotisivut: http://www.taolintao.fi * Koskimies, Satu: Körilään kainalossa. Helsingin Sanomat 12.7.2008. https://www.hs.fi/kulttuuri/art-2000004583063.html * Kirja- arvio: Kiinalaissyntyinen kirjailija löytää novelleissaan suomalaisten sisältä toiseuden. Turun Sanomat 7.8.2019. https://www.ts.fi/kulttuuri/4654183 * YLE areena, kirjailijahaastattelu. 25.3.2009. https://yle.fi/aihe/artikkeli/2009/03/25/taolin-suomen-taivaan-alla * HELMET. https://www.helmet.fi/fi- FI/Kirjastot_ja_palvelut/Monikielinen_kirjasto/Juttuja_kirjastosta/TaoLin__runoilijalintunen_Suomen_ja_Kiin(164466) == Viitteet == Luokka:Kiinalaiset kirjailijat Luokka:Suomalaiset kirjailijat Luokka:Vuonna 1967 syntyneet Luokka:Elävät henkilöt
Ivano Balić

Ivano Balić (s. 1. huhtikuuta 1979 Split) on kroatialainen käsipalloilija ja olympiavoittaja. Hän oli mukana Kroatian kultaa voittaneessa joukkueessa Ateenan olympialaisissa 2004. Lisäksi Balić on voittanut MM-kisoissa yhden kultamitalin ja kaksi hopeamitalia. EM-kisoista hän on voittanut yhden hopeisen mitalin. Hän on pelannut seuratasolla muun muassa Portland San Antoniossa. Balićia on usein sanottu maailman tämän hetken parhaaksi käsipalloilijaksi, ja hän onkin saanut tittelin vuosina 2003 ja 2006. Lisäksi hänet on äänestetty kuusi kertaa peräkkäin arvoturnausten parhaaksi pelaajaksi. Hän on 190 cm pitkä ja painaa 93 kg. == Lähteet == * Profiili ehfcl.com -sivustolla * Profiili sports-reference.com -sivustolla Luokka:Kroatialaiset käsipalloilijat Luokka:Kroatialaiset olympiavoittajat Luokka:Vuonna 1979 syntyneet Luokka:Elävät henkilöt Luokka:Seulonnan keskeiset artikkelit
Liisa Laukkarinen

Liisa Helena Laukkarinen (oik. Laukkarinen-Rüfenacht; s. 13. tammikuuta 1944 Laukaa) on suomalainen runoilija ja kääntäjä. Hän opiskeli Tampereen yliopiston draamastudiossa 1965–1972. Laukkarinen asuu Suomessa Jyväskylän Vaajakoskella ja Sveitsissä Oberschanissa. Hän on ollut naimisissa sveitsiläisen taiteilijan Peter Rüfenachtin kanssa. Puoliso on kuvittanut useita Laukkarisen teoksia. Heillä on poika Marius Rüfenacht, jonka kanssa hän on kirjoittanut kirjat Yhden asian mies (1998) ja Pakko juoda? (2007). Laukkarisen runoja on julkaistu runsaasti myös saksaksi. Hänelle myönnettiin valtion ylimääräinen taiteilijaeläke vuonna 2007. == Runoteokset == * Vähän aikaa lähellä. Runoja. Gummerus 1972. * Luonnollinen aika. Gummerus 1974. * Vanha kylä / Der Alte Hof (Peter Rüfenachtin kanssa, saksantanut Gisbert Jänicke). Howeg 1976. * Talven ainoa valo / Das einzige Licht des Winters (kuvat Peter Rüfenacht, saksannos Gisbert Jänicken ja Paul Weberin kanssa). Howeg , Gummerus 1976. * Lapsen matka maailmaan (kuv. Peter Rüfenacht). Gummerus 1977. "Des Kindes Weg zur Welt. Howeg 1978." * Vanhat merkit (kuv. Peter Rüfenacht). Gummerus 1978. * Huomisen tausta (kuv. Peter Rüfenacht). Gummerus 1979. * Kuoleman huolenpito (kuv. Peter Rüfenacht). Gummerus 1980. * Toinen nainen (kuv. Peter Rüfenacht). Gummerus 1982. "Die andere Frau. Howeg 1983." * Vahva ja avuton : runoja (kuvat: Peter Rüfenacht). Tammi 1985. "Stark und ratlos. Howeg 1986." * Isä tuli myyneeksi maan : runoja. Tammi 1987. * Tämä hämärän maa : runoja (teksti ja kuv.). Tammi 1990. * Traum, Plan, Erinnerung (kuv. Peter Rüfenacht). Felicitas 1992. * Blut von Hertta, Kopf von Oskari (kuv. Peter Rüfenacht). Howeg 1995. * Tähdet lähempänä kuin hän : runoja. Enostone 2005. * Herbaariostani, Sanasato 2013, ISBN 9525804615 == Kertomakirjallisuus == * Härkä ja hyvä mies. Gummerus 1983. * Veli. Tammi 1991. * Oi Nausikaa. Atena 1994. "O Nausikaa : die Geschichte einer Freundschaft. Howeg 1996." == Muut == * Yhden asian mies. Asperger-lapsen kasvu aikuiseksi (Marius Rüfenachtin kanssa). Tammi 1998. * Jos Jumala on. Tieni ortodoksiksi. Tammi 1999. * Pakko juoda? Äidin ja pojan taistelu viinasta (Marius Rüfenachtin kanssa). Minerva 2007. == Lähteet == * * === Viitteet === == Aiheesta muualla == * Luokka:Suomentajat Luokka:Suomalaiset runoilijat Luokka:Vuonna 1944 syntyneet Luokka:Elävät henkilöt
Omar Ajete

Omar Ajete Iglesias (s. 31. heinäkuuta 1965 San Juan) on kuubalainen entinen baseballpelaaja ja olympiavoittaja. Ajeten pelipaikka oli syöttäjä. Hän voitti urallaan kultaa sekä Barcelonan että Atlantan olympialaisista. Lisäksi Ajete oli voittamassa hopeaa Sydneyn olympialaisista 2000. Luokka:Kuubalaiset baseballpelaajat Luokka:Kuubalaiset olympiavoittajat Luokka:Vuonna 1965 syntyneet Luokka:Elävät henkilöt
Jennifer Suhr

Jennifer Suhr (o.s. Stuczynski, s. 6. helmikuuta 1982) on yhdysvaltalainen ammattilaisuransa päättänyt seiväshyppääjä ja olympiavoittaja. Suhr sijoittui vuoden 2006 Stuttgartin yleisurheilufinaalissa kolmanneksi tuloksella 460 cm. Seuraavana vuonna hän hyppäsi Osakan MM-kisoissa kymmenenneksi tuloksella 450 cm. Maaliskuussa 2008 hän saavutti Valencian sisäratojen MM-kilpailuista hopeaa tuloksella 475 cm.Suhr Yhdysvaltain yleisurheiluliiton sivuilla Pekingissä 2008 Suhr aiheutti pientä kohua, kun kertoi ennen seiväsfinaalia, että ”potkii venäläistä takamusta”. Suhr tarkoitti, että aikoo voittaa hallitsevan naishyppääjän venäläisen Jelena Isinbajevan. Kisassa Suhr pystyi ylittämään 480 cm, joka riitti hopeasijaan, kun Isinbajeva hyppäsi uuden maailmanennätyksen 505 cm. Daegun MM-kilpailuissa 2011 hän sijoittui neljänneksi tuloksella 470 cm. Lontoon olympialaisissa 2012 hän voitti olympiakultaa tuloksella 475 cm. 2. maaliskuuta 2013 Suhr hyppäsi Yhdysvaltain hallimestaruuskilpailuissa maailmanennätyksen 502 cm. Hänestä tuli Jelena Isinbajevan jälkeen toinen viisi metriä ylittänyt naisseiväshyppääjä. Moskovan MM-kilpailuissa 2013 hän sai hopeaa tuloksella 482. Sopotin sisäratojen MM- kilpailuissa 2014 hän sijoittui viidenneksi. Pekingin MM-kilpailuissa 2015 Suhr sijoittui jaetulle neljännelle sijalle tuloksella 470. http://www.iaaf.org/results/iaaf-world-championships-in-athletics/2015/15th- iaaf-world-championships-4875/women/pole-vault/final/result 31\. tammikuuta 2016 Suhr hyppäsi Brockportissa tuloksen 503 cm. Tulos ylitti maailmanennätyksen yhdellä senttimetrillä, mutta sitä ei kuitenkaan ratifioitu maailmanennätykseksi. Hän voitti sisäratojen maailmanmestaruuden Portlandissa 2016 tuloksella 490. Saman vuoden Rio de Janeiron olympialaisissa hän oli seitsemäs. Lontoon MM-kilpailuissa 2017 hän jäi karsinnassa ilman tulosta. Dohan MM-kilpailuissa 2019 Suhr saavutti jaetun seitsemännen sijan tuloksella 4,70 m.Pole Vault Women – IAAF World Athletics Championships, Doha 2019 Suhr on voittanut Yhdysvaltain ulkoratojen mestaruuden vuosina 2006–2010 ja 2012–2016 sekä sisäratojen mestaruuden vuosina 2005, 2007–2009 ja 2011–2013. Suhr meni valmentajansa Nick Suhrin kanssa naimisiin tammikuussa 2010. Suhr ilmoitti kesäkuussa 2022 uransa päättymisestä. == Henkilökohtaiset ennätykset == ;Ulkoradat * Seiväshyppy: 493 (2018) ;Sisäradat * Seiväshyppy: 503 (2016) ==Katso myös== *Luettelo viisi metriä ylittäneistä naisseiväshyppääjistä == Lähteet == * ===Viitteet=== Luokka:Yhdysvaltalaiset seiväshyppääjät Luokka:Yhdysvaltalaiset olympiavoittajat Luokka:Vuonna 1982 syntyneet Luokka:Elävät henkilöt
Mattolaituri

Mattolaituri on yleensä kunnan ylläpitämä laituri, joka on varustettu maton pesuun tarkoitetuilla pöydillä. Usein mattolaiturin vierestä löytyy myös mankeli mattojen kuivaamista varten sekä kuivaustelineet. 2000-luvun alusta alkaen mattolaiturit ovat vähentyneet Suomessa, kun matonpesupaikat on siirretty kuivalle maalle vesistöön päätyvien päästöjen vähentämiseksi.Mattolaiturit nousevat maalle LappeenrannassaEthän saastuta vesistöä mattoja pestessäsi? == Lähteet == Luokka:Kotitalous Luokka:Matot
Georg Albertsen

Georg Albert Christian Albertsen (12. heinäkuuta 1889 – 28. huhtikuuta 1961) oli tanskalainen voimistelija ja olympiavoittaja. Hän oli mukana Tanskan kultaa voittaneessa joukkueessa Antwerpenin olympialaisissa 1920. ==Lähteet== Luokka:Tanskalaiset voimistelijat Luokka:Tanskalaiset olympiavoittajat Luokka:Vuonna 1889 syntyneet Luokka:Vuonna 1961 kuolleet
Werner Potzernheim

Werner Potzernheim (8. maaliskuuta 1927 Hampuri – 22. huhtikuuta 2014 Hannover) oli saksalainen ratapyöräilijä. Hän voitti pronssia Helsingin olympialaisissa 1952 1 kilometrin eräajossa Enzo Sacchin ja Lionel Coxin jälkeen. Vuonna 1953 Potzernheim voitti sprintissä MM-pronssia.Olympics at Sports-Reference.com == Lähteet == * Werner Potzernheim Bio, Stats and Results Olympics at Sports-Reference.com === Viitteet === Luokka:Saksalaiset ratapyöräilijät Luokka:Saksalaiset olympiamitalistit Luokka:Vuonna 1927 syntyneet Luokka:Vuonna 2014 kuolleet
Ibrahim Moustafa

Ibrahim Moustafa (1904 – 11. lokakuuta 1968) oli egyptiläinen painija ja olympiavoittaja. Hän voitti kultaa Amsterdamin olympialaisissa 1928 alle 82,5-kiloisten sarjassa. ==Lähteet== Luokka:Egyptiläiset painijat Luokka:Egyptiläiset olympiavoittajat Luokka:Vuonna 1904 syntyneet Luokka:Vuonna 1968 kuolleet
Asterix gladiaattorina

Asterix gladiaattorina on neljäs Ranskassa, ja toinen Suomessa julkaistu Asterix seikkailee -albumi. Se julkaistiin vuonna 1964 Ranskassa, ja vuonna 1969 Suomessa. == Lähteet == * Tampere.fi == Aiheesta muualla == * Markku Reunanen: Asterix gladiaattorina. V2.fi. Luokka:Asterix seikkailee -sarjakuva- albumit Luokka:Vuoden 1964 kirjat
Pattijoen silta

Pattijoen silta Raahessa on vuosina 1896–1897 rakennettu yksiaukkoinen kivinen holvisilta. Sillan kaaren aukko on 6 m leveä. Se kuuluu Tiehallinnon museosiltaluetteloon. Sillan nykyiset kivipilarilliset teräsputkikaiteet ovat vuodelta 1925, alkuperäiset kaiteet olivat puuta. Silta kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin. Silta ylittää Pattijoen Rännärin suvannon kohdalla lähellä Pattijoen kirkkoa. Sillasta onkin käytetty myös nimityksiä Kirkkosilta ja Rännärin silta. Nimi "Rännäri" on peräisin sillan läheisyydessä sijainneesta viinapolttimosta. Valtatie 8:n liikenne kulki vielä 1960-luvulle asti sillan yli, kunnes Pattijoen kirkonkylän ohittava uusi linjaus valmistui vuosikymmenen loppupuolella. Silta jäi kevyenliikenteen sillaksi 1970-luvun puolivälissä. Tiemuseokohteeksi se valittiin vuonna 1984. == Lähteet == Luokka:Raahen rakennukset ja rakennelmat Luokka:Raahen nähtävyydet Luokka:Pattijoki Luokka:Suomen tieliikenteen museosillat Luokka:Valtakunnallisesti merkittävät rakennetut kulttuuriympäristöt Suomessa Luokka:Holvisillat Luokka:Suomen tieliikennesillat Luokka:Kevyen liikenteen sillat Luokka:Raahen liikenne Luokka:Suomen 1800-luvulla rakennetut rakennukset ja rakennelmat Luokka:Suomen kivisillat
Tolmanin–Oppenheimerin–Volkoffin raja

Tolmanin–Oppenheimerin–Volkoffin raja on neutronitähtien massan teoreettinen yläraja. Jos neutronitähti ylittää rajan se romahtaa johonkin vielä tiheämpään muotoon, mahdollisesti mustaksi aukoksi. Raja on periaatteeltaan yhtäläinen kuin Chandrasekharin raja joka määrää valkoisten kääpiöiden massan ylärajan. Neutronitähtien massan ylärajan laskivat alun perin Robert Oppenheimer ja George Volkoff vuonna 1939 apunaan Richard Tolmanin työt. Oppenheimer ja Volkoff olettivat että neutronitähtien neutronit muodostaisivat kaasumaisen aineen ilman elektroneja, niin sanotun Fermi-kaasun. Tällöin yläraja massalle olisi noin 3/4 auringon massaa. Nykyaikana arviot vaihtelevat arviolta puolestatoista auringon massasta jopa kolminkertaiseen massaan. Arviot vaihtelevat suuresti sillä hyvin tiheän aineen kaikkia ominaisuuksia ei tunneta kunnolla. == Lähteet == Luokka:Astrofysiikka
Anna-Julia Kontio

Anna-Julia Kontio (s. 1991 Tampere) on suomalainen GP-tason esteratsastaja. Kontion isä on raviohjastaja Jorma Kontio ja hänen äitinsä, Tuula Kontio, on myös aiemmin kilpaillut esteratsastuksessa. Kontio kuuluu Tampereen ratsastusseuraan (TRS). Hänen hevosiaan ja ponejaan ovat olleet muun muassa Rascal, Escape, Jessy ja Rio Nuevo. Maaliskuussa 2011 Kontio nimettiin Helsinki International UB Horse Show’n kummiurheilijaksi.http://www.hevosurheilu.fi/Ratsastus/quotkolmen_vuoden_kituminen_on_ohiquot__helsinki_horse_show_sai_uuden_p%C3%A4%C3%A4sponsorin_690439.html Kontio asui 2010-luvulla Zürichissä, Sveitsissä ja valmentautui seurustelukumppaninsa, nuorten EM-kultamitalisti Martin Fuchsin vanhempien tallilla. Erottuaan Fuchsista Kontio keskeytti kilpauransa ja muutti Suomeen. Helmikuussa 2017 Kontio ilmoitti, että hänen uransa jatkuu saksalaisen J.S. Sportpferde -tallin ratsuttajana ja kilparatsastajana. Kontio on ilmoittanut olevansa allerginen hevosille. == Lähteet == == Aiheesta muualla == Luokka:Suomalaiset esteratsastajat Luokka:Vuonna 1991 syntyneet Luokka:Elävät henkilöt
Ojakurjenpolvi

Ojakurjenpolvi (Geranium palustre) on monivuotinen kukkiva kurjenpolvilaji. Se on noin puolen metrin pituiseksi kasvava rentovartinen kasvi, joka viihtyy kosteilla paikoilla, kuten niityillä ja ojien reunoilla. Ojakurjenpolvi kasvaa lähes koko Euroopassa, varsinkin jokien alavilla rannoilla, ja on Saksassa jopa joen rantojen suurruohostojen erään kasvillisuustyypin nimikkolaji. Suomessa ojakurjenpolvi esiintyy melko harvinaisena Etelä- ja Keski-Suomessa. == Ulkonäkö == Ojakurjen varsi on särmikäs ja harittavahaarainen. Varret ja lehtiruodit ovat karvaisia, ja karvat suuntautuvat viistosti varren tyveen päin. Lehdet ovat viisikulmaiset ja sormijakoiset, kuten useimmilla muillakin kurjenpolvilla. Lehtien liuskat ovat kuitenkin tylppähampaisemmat kuin Suomen yleisimmällä kurjenpolvella, metsäkurjenpolvella. Kiipeilevän kasvutavan ja huomiota herättämättömän ulkonäön vuoksi ojakurjenpolvea on vaikea havaita kasvupaikkojen yleensä rehevän kasvillisuuden joukosta, ellei kukkia ole näkyvissä. Kukat ovat harvassa ja parittain. Kukkaperät ovat muutaman senttimetrin pituiset ja taipuvat alas kukinnan jälkeen. Kukkien läpimitta on 25–30 mm, ja niissä on viisi soikeahkoa terälehteä. Kukat ja hedelmykset ovat rakenteeltaan samanlaiset kuin muillakin kurjenpolvilla. Teriö on punertavan sinipunainen (punaisempi kuin metsäkurjenpolvella). == Levinneisyys == Ojakurjenpolvi on Euroopan lauhkean vyöhykkeen ja havumetsävyöhykkeen eteläosan kasvi. Idässä sen alue ulottuu Uralille ja Kaukasiaan. Sitä ei kuitenkaan tavata Länsi-Euroopan mereisimmillä alueilla (Islannista, Norjasta, Britteinsaarilta ja Pohjanmeren rannikoilta) eikä Etelä-Euroopassa Pyreneiden niemimaalta, Välimeren saarilta, Kreikasta, Turkista ja Krimiltä. Suomessa ojakurjenpolvea esiintyy ilmeisesti luontaisena etelässä ja kaakossa, Pohjois- Karjalasta Etelä-Savon ja Etelä-Hämeen kautta Varsinais-Suomeen ulottuvan linjan eteläpuolella. Runsainta esiintyminen on tämän alueen suurten järvien tuntumassa ja toisaalta Suomenlahden rannikolla. Lännempänä ja pohjoisempana olevat yksittäiset esiintymät lienevät ihmistoiminnan tulosta. Ojakurjenpolvi oli aiemmin Suomessa rauhoitettu laji. == Lähteet == == Aiheesta muualla == * Kasviatlas 2018: Ojakurjenpolven (Geranium palustre) levinneisyys Suomessa Luokka:Kurjenpolvet
Big Lebowski

Big Lebowski (The Big Lebowski) on vuonna 1998 ensi-iltansa saanut komediaelokuva, jonka ovat ohjanneet Joel ja Ethan Coen. Sen pääosassa on Jeff Bridges, joka esittää Jeffrey ”Dude” Lebowskia, laiskaa losangelesilaista keilaajaa. Muita päärooleja esittävät John Goodman, Steve Buscemi ja Julianne Moore, kun taas sivurooleissa esiintyvät David Huddleston, John Turturro, Philip Seymour Hoffman ja Tara Reid. Big Lebowskin budjetti oli 15 miljoonaa dollaria, ja se tuotti teattereissa vain hieman yli 17 miljoonaa dollaria. Sittemmin Big Lebowski on saavuttanut kulttimaineen, jonka syntyyn ovat luultavasti vaikuttaneet värikkäät henkilöhahmot, unijaksot ja omaperäinen dialogi, joka ei usein liity juoneen millään tavalla. Vuonna 2002 fanit järjestivät ensimmäiset Lebowski Festit Louisvillessa. Elokuva on synnyttänyt myös uskonnon, dudeismin, jota edustaa kirkko The Church of the Latter-Day Dude.http://www.cnngo.com/bangkok/life/doctrine-chiang-mais-church-latter-day- dude-explained-206793?hpt=C2%29 Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi Big Lebowskin kaikkien aikojen 11. parhaaksi komediaksi. == Juoni == Elokuva kertoo laiskasta, työttömästä Jeffrey Lebowskista eli "Dudesta". Hänen harrastuksiinsa kuuluu valkovenäläisten juominen, kannabiksen polttelu sekä keilaaminen ystäviensä Walterin ja Donnyn kanssa. Eräänä päivänä kaksi rikollista ryntää hänen ovestaan sisään ja kovistee Dudea kysellen kadonneista rahoista. Rahoja ei löydy ja toinen miehistä virtsaa Lebowskin matolle. Dude saa tietää, että häntä on luultu pyörätuolissa istuvaksi miljonääriksi "Big" Lebowskiksi. Pilatusta matosta suivaantuneena Dude menee tapaamaan Lebowskia, ja mattoasia saadaan hoidettua, mutta sepä johtaakin Duden uusiin ongelmiin. == Rooleissa == == Lähteet == ==Aiheesta muualla== * *The Big Lebowski Box Office Mojossa Luokka:Yhdysvaltalaiset komediaelokuvat Luokka:Vuoden 1998 yhdysvaltalaiset elokuvat Luokka:Joel ja Ethan Coenin ohjaamat elokuvat Luokka:Päihdeaiheiset elokuvat Luokka:Seulonnan keskeiset artikkelit
Victoria (Malta)

Victoria on kaupunki Maltalla, Välimerellä. Se sijaitsee Gozon saaren keskiosassa. Kaupungin asukasluku oli 6 341 vuonna 2017, kun vuoden 2011 väestönlaskennassa asukkaita oli 6 252. Kaupungissa asuu noin viidesosa koko Gozon väestöstä. Paikalliset kutsuvat Victoriaa yleisesti Rabatiksi, sen entisen nimen mukaan. == Lähteet == == Aiheesta muualla == Luokka:Maltan kunnat
Rabat (täsmennyssivu)

Rabat tarkoittaa: * Rabat, Marokon pääkaupunki * Rabat, Ir-Rabat, kaupunki Maltalla * Victoria, ent. Rabat, kaupunki Maltalla * Rabat, sukunimenä: ** Esteve Rabat (s. 1989), espanjalainen ratamoottoripyöräilijä ==Katso myös== * Rabatti, entinen suomalainen kauppaketju
Hermann Helgesen

Hermann Aldryk Trostrup Helgesen (s. 28. helmikuuta 1889 – 1. helmikuuta 1963) oli norjalainen voimistelija. Hän oli mukana Norjan hopeaa voittaneessa joukkueessa Antwerpenin olympialaisissa 1920. == Aiheesta muualla == * Databaseolympics.com Luokka:Norjalaiset voimistelijat Luokka:Norjalaiset olympiamitalistit Luokka:Vuonna 1889 syntyneet Luokka:Vuonna 1963 kuolleet
Rheinau (Baden)

Rheinau on kaupunki Saksassa, Baden-Württembergin osavaltiossa. Kaupungin pinta-ala on 73,4 neliökilometriä, ja siellä oli kesäkuun 2022 lopussa 11 300 asukasta. Rheinau sijaitsee Reinin varrella Ranskan vastaisella rajalla. Rheinaun kaupunki perustettiin vuonna 1975 kuntaliitoksilla. Tuolloin yhdistettiin Freistettin kaupunki sekä Rheinbischofsheimin, Helmlingenin, Memprechtshofenin, Hausgereutin, Holzhausenin, Diersheimin, Honaun ja Linxin kunnat keskenään. == Lähteet == == Aiheesta muualla == *Kaupungin verkkosivut Luokka:Saksan kaupungit Luokka:Baden-Württembergin kunnat
Rheinau

Rheinau voi tarkoittaa ainakin seuraavia paikkoja: *Rheinau, kunta Sveitsissä, Zürichin kantonissa *Rheinaun luostari, Rheinaun kunnassa *Rheinau, kaupunki Saksassa, Baden-Württembergin osavaltiossa *saksalaisen Mannheimin kaupungin osa.
Käsipallon maailmanmestaruuskilpailut

Käsipallon maailmanmestaruuskilpailut voi tarkoittaa seuraavia kilpailuja: * Käsipallon miesten maailmanmestaruuskilpailut * Käsipallon naisten maailmanmestaruuskilpailut